སྲོང་།ངས་རྩོམ་ཡིག་འབྲི་ཀློག་གི་གོམ་སྣེ་ཐོག་མ་སྤོ་དུས་སྟོང་ལོ་གསར་པའི་ཚེས་ཤར་ལ་ཁེལ་ཡོད།སྐབས་དེ་དུས་གཏོང་ཡིག་འབྲི་ཐུབ་མཁན་ཡང་རེ་ཟུང་ཙམ་རེད།རྩོམ་ཡིག་འབྲི་ཀློག་གི་འཁོར་་ཡུག་ཧ་ཅང་གུ་དོག་པ་དང་།སྙན་ངག་སྦྱོང་ན་སྨྱོན་པ་ཆགས་འགྲོརྩོམ་པ་པོ་སྨྱོན་པ་རེད་ཟེར་བའི་ལྟ་ཚུལ་གྱི་ན་བུན་སྟུགས་པོ་ཞིག་གིས་ཡོངས་སུ་བཏུམས་འདུགའཁོར་ཡུག་འདི་འདྲའི་ནང་དུ་རྩོམ་ཡིག་འབྲི་ཀློག་ཡག་པོ་ཡོད་ཟེར་ན་ཁྱེད་ཀྱང་དགོད་མོ་ཤོར་ངེས།གང་ལྟར་སྐབས་དེ་དུས་ཀྱི་གནས་བབ་ནི་དེ་འདྲ་རེད།ཕྱི་ལོ་༢༠༠༣དེ་ཤད་ཅིག་ནས་ངས་ནོར་སྡེ་ཚགས་པ་ཐོག་ཏུ་སྙན་ཚིག་ཅིག་སྐུར་ཡོད་པས་ཚགས་ཤོག་ནང་དུ་བཀོད་འདུགཉིན་ཞིག་རྒན་ཕྲུག་གཅིག་པ་ཞིག་གིས་ཁྱེད་ཀྱིས་སྙན་ངག་འདྲ་བྲིས་ནས་ཅི་བྱེད།རྒན་གྱིས་ཚགས་ཤོག་ནང་ནས་མཐོང་འདུགཚོགས་གཏམ་རག་ས་ཡོད་ཟེར།ངས་སྡུག་པ་ཅི་ཡང་བྲིས་མེད།ཅེས་ལེན་འདེབས་བྱས་རུང་ང་རང་བློ་བདེ་པོ་ཞིག་མ་བྱུང་།ཁོང་གིས་དངོས་རྫུན་ཡིན་མིན་མ་ཤེས།རྒན་གྱིས་ནི་ཅི་ཡང་གསུང་མ་མྱོང་།